АҞӘА, лаҵара 221 – Sputnik, Бадри Есиава. Аԥсны ахада Рауль Ҳаџьымба ҷыдала азинхьчаратә усбарҭақәа русзуҩцәа ҭабуп ҳәа реиҳәеит Апарламент аҿаԥхьа ицоз акциаан русуразы.
"Иҭабуп шәыпрофессианализм азы, шәычҳаразы. Арҭ амшқәа рзы ирацәоуп шәылша аҭынчра аиқәырхаразы", - иҳәеит атәыла ахада.
Лаҵара 20 рзы Апарламент аҿаԥхьа еизаз аоппозициаа рхаҭарнакцәа аҳәамҭа ҟарҵеит азеиԥшмилаҭтә акциа шымҩаԥырго азы.
Аганқәа рыҩбагь аҩаша, лаҵара 21 рзы еиқәышаҳаҭрак иазкылсит.
Акциа алахәылацәа ақәшаҳаҭхеит атәыла ахада иалхра аҿҳәара ԥхынгәы 21 аҟынтәи нанҳәа 25 ахь.